3. lokakuuta 2018 Yhteyshenkilö: Karen Bartlett,

 Saltwater Stone, +44 (0) 1202 669244

 k.bartlett@saltwater-stone.com

****FLIR tarjoaa ensimmäisenä merielektroniikkayrityksenä lisätyn todellisuuden edut Raymarine ClearCruise Augmented Reality -navigointiteknologiallaan****

***ClearCruise Augmented Reality antaa Raymarine Axiom käyttäjille tilannetietoisuuden uuden ulottuvuuden***

**WILSONVILLE, Ore.** – **3. lokakuuta 2018** – FLIR Systems, Inc. (NASDAQ: FLIR) **esittelee merielektroniikka-alan ensimmäisenä yrityksenä Raymarine® ClearCruise™ AR (Augmented Reality) -teknologian, joka laajentaa Raymarinen Axiom®-monitoiminäyttöjen mahdollistamaa tilannetietoisuutta. ClearCruise AR:n avulla Raymarine Axiom -käyttäjät saavat navigointiin liittyvään päätöksentekoon tukea, sillä fyysisten kohteiden lisätiedot näytetään suoraan Axiom-teräväpiirtonäytössä. Lisäksi FLIR on julkistanut uuden Raymarine AR200-videovakautusmoduulin, joka integroituu ClearCruise AR:n kanssa.**

**Merikäyttöön tarkoitetut Raymarine CAM210 HD -videokamerat tukevat ClearCruise AR -järjestelmän tuottamaa kuvaa, minkä ansiosta aluksen minkä tahansa kameran kuvassa voidaan hyödyntää lisättyä todellisuutta. AR200-videovakautusmoduulissa on tarkka GPS/GNSS-anturi, ja siinä käytetään samaa AHRS (Attitude Heading Reference Sensor) -keulasuuntateknologiaa kuin Raymarinen palkituissa Evolution™-autopiloteissa. ClearCruise AR näyttää täsmällisesti lähistöllä olevat merenkulun turvalaitteet, AIS-tiedot, kohteet ja reittipisteet synkronoituina tosiaikaiseen kuvaan, mikä helpottaa eri kohteiden nopeaa tunnistusta sekä yksinkertaistaa navigointia monimutkaisessa ympäristössä ja vilkkaasti liikennöidyillä alueilla.**

**Tällä viikolla ClearCruise AR sai Innovation Award -tunnustuksen OEM-elektroniikkaluokassa meriteollisuusalan IBEX-tapahtumassa Floridan Tampassa. Näin ClearCruise AR seuraa Axiom-monitoiminäytön viitoittamaa väylää: Axiom-monitoiminäyttöhän voitti arvostetun Miami Boat Show -tapahtuman innovaatiopalkinnon vuonna 2017.**

**”Uusi ClearCruise AR -teknologiamme antaa käyttöön intuitiivisen menetelmän yhdistää navigointitietoja ympäröivään maailmaan”, kertoo FLIRin kaupallisen liiketoimintayksikön johtaja Travis Merrill. ”Axiomin tehokkaita video-ominaisuuksia ja ainutlaatuista AR200-videonvakautusteknologiaamme hyödyntävä ClearCruise AR antaa päälliköille lisää varmuutta ja mielenrauhaa vilkkailla ja vierailla väylillä purjehdittaessa.”**

**Raymarinen Axiom-, Axiom Pro- ja Axiom XL -monitoiminäyttöjen ClearCruise AR -ominaisuus on yhteensopiva tulevan LightHouse 3.7 -käyttöjärjestelmäpäivityksen kanssa. Axiom-käyttäjät voivat ladata päivityksen osoitteesta** [www.raymarine.com/lighthouse](http://www.raymarine.com/lighthouse)**. Merikäyttöön tarkoitettua CAM210 HD -videokameraa (695 €, alv. 0 %) on saatavana FLIRin Raymarine-edustajilta ja -jälleenmyyjiltä. AR200-videovakautusmoduuli (495 €, alv. 0 %) ja LightHouse 3.7 ovat saatavana lokakuussa 2018. Lisätietoja ClearCruise AR -teknologiasta on osoitteessa** [www.raymarine.com/clearcruise](http://www.raymarine.com/clearcruise).

**####**

**FLIR Systems**

*Vuonna 1978 perustettu FLIR Systems, jonka pääkonttori on Oregonin Wilsonvillessä Yhdysvalloissa, on tilannetietoisuutta parantavien, ihmishenkien pelastamisessa avustavien, tuottavuutta parantavien ja ympäristönsuojelua tehostavien anturijärjestelmien maailman johtava valmistaja. FLIRin palveluksessa on lähes 3 500 henkilöä. Yrityksen visiona on olla ”The World's Sixth Sense” kehittämällä lämpökuvantamisteknologioita ja tukiteknologioita, joiden tukemana se pystyy toimittamaan innovatiivisia ja älykkäitä ratkaisuja turvallisuuden ja valvonnan, ympäristö- ja olosuhdevalvonnan, ulkoilun, konenäön, navigoinnin sekä uhkien kehittyneen tunnistuksen tarpeisiin. Lisätietoja saat osoitteesta* [*www.flir.com*](http://www.flir.com/) *ja seuraamalla tunnistetta* [*@flir*](http://www.twitter.com/flir)*.*

**Raymarine:**

*Raymarine on maailman johtava yritys merielektroniikan alalla. Se kehittää ja valmistaa markkinoiden laajinta valikoimaa elektroniikkatuotteita vapaa-ajan veneilyyn ja kevyeen ammattikäyttöön. Huippuluokan suorituskykyä ja helppokäyttöisyyttä silmällä pitäen suunniteltuja, palkittuja tuotteita on saatavana maailmanlaajuisen jälleenmyyjä- ja jakelijaverkoston välityksellä. Raymarinen tuotevalikoimaan sisältyy tutkia, autopilotteja, GPS-yksikköjä, mittareita, kaikuluotaimia, viestintävälineitä ja integroituja järjestelmiä. Raymarine on FLIR Systemsin, maailman johtavan lämpökuvausyrityksen, tuotemerkki. Lisätietoja Raymarinesta on osoitteessa* [*www.raymarine.com*](http://www.raymarine.com)*.*

**Yhteyshenkilö:**

Karen Bartlett

Saltwater Stone

+44 (0) 1202 669 244

k.bartlett@saltwater-stone.com